|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

KLASA: …….

URBROJ: ……

Karlovac, ……. PRIJEDLOG ODLUKE

Temeljem odredbe članaka 55. i 93. Zakona o prostornom uređenju (Narodne novine br.153/13, 65/17,114/18, 39/19 i 98/19) i članaka 34. i 97.Statuta Grada Karlovca Glasnik Grada Karlovca broj 9/21 -potpuni tekst i 10/22) Gradsko vijeće Grada Karlovca na ----- sjednici održanoj ---------2023.godine donijelo je

**ODLUKU**

**o uvjetima i načinu provedbe javnog, općeg u jednom stupnju, anonimnog,**

**za realizaciju i anketnog, I.stupnja složenosti** **urbanističko-arhitektonskog natječaja za uređenje i izgradnju središnjeg dijela glavne gradske osi u Karlovcu**

Članak 1.

Gradsko vijeće Grada Karlovca ovom Odlukom utvrđuje uvjete i način provedbe urbanističko-arhitektonskog natječaja za uređenje i izgradnju središnjeg dijela glavne gradske osi u Karlovcu (naziv prema GUP-u : Urbanističko arhitektonski natječaj za rekonstrukciju i uređenje Trga na sjevernom uglu ulice kralja Tomislava i prilaza V. Holjevca (brze ceste), Trga Hrvatskih branitelja te dvaju pješačkih pothodnika koji ih povezuju).

Članak 2.

Urbanističko-arhitektonski natječaj će se provesti kao javni, opći u jednom stupnju, anonimni, za realizaciju i anketni, I.stupnja složenosti, u skladu sa Zakonom o javnoj nabavi (Narodne novine broj 120/16 i 114/22) i Pravilnikom o natječajima s područja arhitekture, urbanizma, unutarnjeg uređenja i uređenja krajobraza (Narodne novine broj 85/14) Hrvatske komore arhitekata.

Članak 3.

Urbanističko-arhitektonski natječaj treba provesti u skladu s Natječajnim elaboratom za provedbu javnog urbanističko-arhitektonskog natječaja za uređenje i izgradnju središnjeg dijela glavne gradske osi u Karlovcu, kojeg je u lipnju 2023.godine izradila tvrtka APE d.o.o. iz Zagreba u suradnji s Provoditeljem natječaja - Udruženjem hrvatskih arhitekata (UHA).

Natječajni elaborat se sastoji od Uvjeta natječaja, Natječajnog programa za provedbu urbanističko-arhitektonskog natječaja i Podloga (katastarska podloga šire zone obuhvata, ortofoto snimak šire zone obuhvata, geodetski snimak uže zone obuhvata, ortofoto snimak uže zone obuhvata, fotodokumentacija, arhitektonski snimak postojećeg pothodnika s poslovnim prostorima, uvjeti Hrvatskih željeznica s građevinskim elementima vijadukta i stajališta „Karlovac centar“).

Članak 4.

Uvjete u pogledu rokova, opreme natječajnog rada i dodatnih kriterija za analizu i ocjenu natječajnih radova koji nisu definirani Uvjetima natječaja konačno utvrđuje Ocjenjivački sud na konstituirajućoj sjednici.

Članak 5.

Raspisivač natječaja je Grad Karlovac koji će snositi sve troškove provedbe natječaja.

Provoditelj natječaja je Udruženje hrvatskih arhitekata (UHA) iz Zagreba.

Članak 6.

Gradonačelnik Grada Karlovca će sa sudionicima natječaja zaključiti pojedinačne ugovore o isplati naknada u skladu s Uvjetima natječaja, Pravilnikom o natječajima s područja arhitekture, urbanizma, unutarnjeg uređenja i uređenja krajobraza (NN 85/14) i drugim važećim propisima.

Članak 7.

Natječajni elaborat iz članka 3. ove odluke (bez Podloga koji su dio Natječajnog elaborata) prilaže se ovoj odluci.

Članak 8.

Ova Odluka i Uvjeti natječaja će se objaviti u Glasniku Grada Karlovca, dok će se Program za provedbu urbanističko-arhitektonskog natječaja za uređenje i izgradnju središnjeg dijela glavne gradske osi u Karlovcu, pohraniti uz izvornik Odluke.

Članak 9.

Ova Odluka stupa na snagu osmog dana od dana objave u Glasniku Grada Karlovca.

**PREDSJEDNIK**

**GRADSKOG VIJEĆA GRADA KARLOVCA**

**Marin Svetić, dipl.ing.šum.**

**DOSTAVITI:**

1. Ured gradonačelnika, ovdje
2. Upravni odjel za prostorno uređenje i provedbu dokumenata prostornog uređenja, ovdje
3. Predsjednik Gradskog vijeća, ovdje
4. Dokumentacija
5. Zapisnik
6. Glasnik Grada Karlovca
7. Pismohrana.