GRADSKO VIJEĆE

KLASA: …….

URBROJ: ……

Karlovac, …….

***Prijedlog!***

Na temelju članka 48. stavak 3. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) te članaka 34. i 97. Statuta Grada Karlovca („Glasnik Grada Karlovca“ br. 9/2021 – potpuni tekst, 10/2022) Gradsko vijeće Grada Karlovca, na -- sjednici održanoj dana --- 2023. godine, donosi sljedeću

**ODLUKU**

**o provedbi postupka javne nabave radova na izgradnji nogometnog igrališta na Turnju**

**Članak 1.**

Postupak nabave radova na izgradnji nogometnog igrališta na Turnju provest će se sukladno Zakonu o javnoj nabavi („Narodne novine“, br. 120/16, 114/22) primjenom otvorenog postupka javne nabave male vrijednosti, s ciljem sklapanja okvirnog sporazuma u trajanju od 4 godine, u predmetu nabave: Radovi na izgradnji nogometnog igrališta na Turnju.

Odlukom gradonačelnika imenovat će se stručno povjerenstvo za pripremu i provedbu postupka javne nabave.

**Članak 2.**

Procijenjena vrijednost nabave iznosi 1.350.000,00 eura bez poreza na dodanu vrijednost.

**Članak 3.**

Ovlašćuje se gradonačelnik Grada Karlovca da provede sve radnje u postupku predmetne javne nabave.

**Članak 4.**

Ova Odluka stupa na snagu osmog dana od dana objave u „Glasniku Grada Karlovca.“

**PREDSJEDNIK**

**GRADSKOG VIJEĆA GRADA KARLOVCA**

**Marin Svetić, dipl.ing.šum.**

**DOSTAVITI:**

1. Ured gradonačelnika, ovdje
2. Upravni odjel za gradnju i zaštitu okoliša, ovdje
3. Služba za javnu nabavu, ovdje
4. Ministarstvo \_\_\_\_\_\_\_\_\_\_\_
5. Predsjednik Gradskog vijeća, ovdje
6. Dokumentacija
7. Zapisnik
8. Glasnik Grada Karlovca
9. Pismohrana

**O b r a z l o ž e nj e**

Predmet izgradnje je nogometno igralište na Turnju ukupnih dimenzija 104,00 m x 74,00 m (igraći prostor 100 x 70 m) sa pratećim sadržajima koji se sastoje od montažne tribine za 200 gledatelja, parkirališta, kućice za snimanje i zgrade klupskih prostorija.

Zgrada klupskih prostorija je prizemna građevina ukupne površine cca 390 m². Smještena je na jugozapadnom dijelu parcele i sastoji se od četiri svlačionice s tuševima za igrače, sudačke svlačionice s tušem, prostora oružara, ureda, prostorije za sastanke, pomoćnog prostora grijanja te sanitarnih prostora. Na čestici su predviđena dva parkirališna prostora: južno parkiralište za dva autobusa, vatrogasno vozilo i 15 parkirališnih mjesta te zapadno parkiralište sa 69 parkirališnih mjesta od kojih su šest prilagođena osobama smanjene pokretljivosti. Kolni i pješački pristupi ostvarit će se premošćivanjem postojećeg kanala.

Procijenjena vrijednost javne nabave radova na izgradnji nogometnog igrališta na Turnju iznosi 1.350.000,00 € bez PDV-a, odnosno 1.687.500,00 € s PDV-om.

Javna nabava provest će se sukladno Zakonu o javnoj nabavi, primjenom otvorenog postupka javne nabave, a kako se radi o potrebi osiguranja značajnih financijskih sredstava, planira se zaključenje okvirnog sporazuma u trajanju od četiri godine te će dinamika radova (zaključenje pojedinačnih ugovora o radovima) ovisiti o osiguranim financijskim sredstvima u Proračunu Grada Karlovca.

Odredbom članka 48. st. 2. Zakona o lokalnoj i područnoj (regionalnoj) samoupravi propisano je da gradonačelnik može odlučivati o visini pojedinačne vrijednosti do najviše 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, odnosno drugom raspolaganju imovinom, odnosno ako je taj iznos veći od 1.000.000,00 kuna - sada 132.722,89 eura (1€ = 7,53450 kn), gradonačelnik može odlučivati najviše do 1.000.000,00 kuna (132.722,89 eura). Stavkom trećim istog članka propisano je da o stjecanju i otuđivanju pokretnina i nekretnina te drugim raspolaganjem imovine veće od navedenih vrijednosti odlučuje predstavničko tijelo jedinice lokalne samouprave.

Obzirom da utvrđena procijenjena vrijednost predmetne nabave prelazi vrijednosti propisale odredbama Zakona o lokalnoj i područnoj (regionalnoj) samoupravi, potrebno je prethodno odobrenje predstavničkog tijela.

Slijedom prethodno navedenog i obrazloženog, molimo Gradsko vijeće da razmotri i usvoji predloženu Odluku o provedbi postupka javne nabave radova na izgradnji nogometnog igrališta na Turnju.

U Karlovcu, 21. lipnja 2023. godine

**Pročelnica Upravnog odjela za**

**gradnju i zaštitu okoliša**

**dr.sc. Ana Hranilović Trubić, dipl.ing.građ.**

A map of a football field

Description automatically generated with low confidence