|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

KLASA:

URBROJ:

Karlovac, 2022. godine P R I J E D L O G

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 34. i 97. Statuta Grada Karlovca („Glasnik Grada Karlovca“ broj 9/2021-potpuni tekst i 10/2022) Gradsko vijeće grada Karlovca na sjednici, održanoj dana \_\_\_\_\_\_ 2023. godine donosi

O D L U K U

o pripremi i prijavi projekta

GIFTnet na javni poziv Interreg IPA CBC HR-BA-ME

Članak 1.

Ovom Odlukom odobrava se priprema i prijava projektnog prijedloga GIFTnet na javni poziv Interreg IPA CBC HR-BA-ME objavljen kao otvoreni poziv na dostavu projektnih prijedloga (bespovratna sredstva) 03.05.2023. i otvoren do 28.07.2023. u 15 sati.

Članak 2.

Za pripremu i prijavu projektnog prijedloga zadužen je Upravni odjel za razvoj grada i EU fondove, a prema uvjetima javnog poziva navedenog u Čl. 1 ove Odluke.

Članak 3.

Ova Odluka stupa na snagu u roku 8 (osam) od dana objave u Glasniku Grada Karlovca.

PREDSJEDNIK

GRADSKOG VIJEĆA GRADA KARLOVCA

Marin Svetić dipl. ing. šumarstva

O b r a z l o ž e nj e

OBRAZLOŽENJE

Javni poziv Interreg VI-A IPA Program Hrvatska–Bosna i Hercegovina-Crna Gora 2021.-2027. – 1. Poziv na dostavu projektnih prijedloga objavljen je kao otvoreni poziv na dostavu projektnih prijedloga (bespovratna sredstva) 03.05.2023. i otvoren do 28.07.2023. u 15 sati. Sufinanciranje je iz Europskog fonda za regionalni razvoj, programa Europska teritorijaln suradnja. Vrijednost poziva je 41.095.300,00 eura. Interreg VI-A IPA Program Hrvatska – Bosna i Hercegovina – Crna Gora 2021.-2027. jedan je od programa Europske teritorijalne suradnje koji podupire Europsku kohezijsku politiku. Cilj programa je poticati pametan, zelen i uključiv razvoj pograničnih regija Programa. Programsko područje obuhvaća: 12 županija iz Hrvatske, 109 općina/gradova i Distrikt Brčko iz Bosne i Hercegovine i 12 općina iz Crne Gore. Na pozivu su otvoreni sljedeći programski prioriteti i specifični ciljevi:

Prioritet 1. Pametna ulaganja u istraživanje, inovacije i konkurentno poduzetništvo

Prioritet 2. Zelena ulaganja u zaštitu okoliša i učinkovito upravljanje rizicima

Prioritet 3. Dostupne i otporne zdravstvene usluge

Prioritet 4. Održivi i uključivi turizam i kultura

Projektno partnerstvo treba se sastojati od najmanje dva (2) partnera iz različitih zemalja sudionica Programa od kojih jedan mora biti iz države članice EU (Hrvatske). Maksimalan broj partnera u prijavi je šest (6), uključujući vodećeg partnera.

Maksimalna stopa sufinanciranja EU sredstvima: 85% ukupnog proračuna projekta.

Temeljem Ugovora o sufinanciranju sklopljenog između Vodećeg partnera i Upravljačkog tijela, Vodeći partner ima pravo na isplatu predujma, u ime partnerstva, u iznosu od najviše 25% ukupnog troška projekta.

Grad Karlovac će u svojstvu partnera u projektu sudjelovati u pripremi projektnog prijedloga radnog naziva GIFTnet koji je svojevrsni nastavak uspješno provedenog projekta FORTITUDE. Planiran je nastavak ulaganja u uređenje Branič kule, proširenje turističke ponude na Starom gradu Dubovcu, promocija ponude, organizacija Noći tvrđava i suradnja s lokalnom zajednicom.

Prijedlog se prijavljuje na Prioritet 4. Održivi i uključivi turizam i kultura. Predviđena bespovratna sredstva po partneru su 200.000 eura. Prema uvjetima poziva sve aktivnosti moraju doprinositi ostvarenju horizontalnih politika EU odnosno prioritetima: zeleno, pametno, uključivo i održivo. Cilj projekta je unapređenje turističke ponude održivog turizma.

Pripremu projektnog prijedloga izradit će Upravni odjel za razvoj grada i EU fondove u suradnji s Muzejima grada Karlovca, Upravnim odjelom za društvene djelatnosti i Upravnim odjelom za gospodarstvo, poljoprivredu i turizam.

**Upravni odjel za razvoj grada i EU fondove**

pročelnica

mr.sc. Marijana Tomičić, dipl. pol.

Dostaviti:

1. Upravni odjel za razvoj grada i EU fondove, ovdje
2. Ured gradonačelnika Grada Karlovca, ovdje,
3. Glasnik Grada Karlovca,
4. Pismohrana.